**กสอ. เร่งพัฒนาคลัสเตอร์ดิจิทัลเชียงใหม่ เตรียมดึงขึ้นแพลทฟอร์ม T Good Tceh เข้าสู่ห่วงโซ่มูลค่าเพิ่มสากล**

จ.เชียงใหม่​ 3​ กันยายน 2561 - นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วย นายเจตนิพิฐ​ รอดภัย​ เลขานุการกรม​ นายสุรพล​ ปลื้มใจ​ ผอ.ศูนย์ส่งเสริมอุตสาหกรรมภาคที่​ 1​ จ.เชียงใหม่​ นางจันทรรัตน์​ ปิยพิทธไชย์ อุตสาหกรรม​จังหวัดเชียงใหม่ และนางสุชาดา​ โพธิ์เจริญ​ นักวิเคราะห์นโยบายและแผนเชี่ยวชาญ กรมส่งเสริมอุตสาหกรรม (กสอ.) เยี่ยมชมการดำเนินการบริษัท​ ปรานต์เวิร์คส์ จำกัด​ อ.เมือง จ.เชียงใหม่ ซึ่งเป็นบริษัทซอฟต์แวร์ด้านสุขภาพ ที่ก่อตั้งขึ้นเมื่อปี 2556 ด้วยแรงบันดาลใจจากความห่วงใยในสุขภาพของคนไทย จึงจัดทำเป็น Mobile Application GetFit เพื่อกระตุ้นให้ผู้ใช้ตระหนักและทำกิจกรรมดูแลสุขภาพเพื่อประโยชน์แก่ตนเอง ลดโอกาสการเจ็บป่วยและลดค่าใช้จ่ายในการรักษาพยาบาลเมื่อเจ็บป่วย ประกอบด้วย App GetFit Health ที่จะช่วยสร้างแรงจูงใจให้สะสมคะแนนจากการทำกิจกรรมสุขภาพ และ App GetFit Care จะเน้นการดูแลผู้ป่วยให้ทำกิจกรรมโดยมีบุคลากรทางการแพทย์ดูแลใกล้ชิดผ่านระบบทางไกล สอดคล้องกับนโยบายและการก้าวเข้าสู่สังคมผู้สูงอายุในอนาคต

บริษัทฯ ดังกล่าว นับเป็น 1​ ใน​ ​20 บริษัทที่ร่วมโครงการสร้างและเชื่อมโยงเครือข่ายคลัสเตอร์อุตสาหกรรมแห่งอนาคต (อุตสาหกรรมดิจิทัล) ภายใต้ชื่อกลุ่ม ChiangMai Digital Hub โดยมีสภาอุตสาหกรรม​ จ.เชียงใหม่ เข้ามาเป็นที่ปรึกษาเพื่อเข้ามาเชื่อมโยงการร่วมกลุ่มทำให้เกิดการแลกเปลี่ยนประสบการณ์​ องค์ความรู้​ และออเดอร์สินค้าต่าง ๆ ทั้งนี้ อธิบดีกอบชัยฯ ได้มองเห็นโอกาสและความพร้อมของบริษัท จึงเตรียมดึงเข้า​แพลทฟอร์ม​ T​ Good​ Tech​ เพื่อเชื่อมโยงสู่การค้าสากลในแบบ​ B​2B ต่อไป ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน/ภาพข่าว